Predkladacia správa

	Slovenská republika je akcionárom Medzinárodnej investičnej banky (MIB) a Medzinárodnej banky pre hospodársku spoluprácu (MBHS). Obe tieto medzinárodné finančné inštitúcie majú sídlo v Moskve. 

	Za Ministerstvo financií Slovenskej republiky boli vládou SR za členov bankovej rady MIB a MBHS menovaní  Vladimil Podstránsky, štátny tajomník MF SR podľa uznesenia                   č.815 z 25. novembra 1998 a Juraj Sipko podľa uznesenia č. 322 zo 6. apríla 1994.

	Za Národnú banku Slovenska boli vládou Slovenskej republiky za členov bankových rád MIB a MBHS menovaní Marián Jusko, guvernér NBS podľa uznesenia č. 700                             z 18. augusta 1999 a Štefan Pavúk, riaditeľ Odboru zahraničných vzťahov NBS podľa uznesenia č. 322 zo 6. apríla 1994. 

	V súvislosti s odchodom Štefana Pavúka z funkcie riaditeľa Odboru zahraničných vzťahov Národnej banky Slovenska, je nevyhnutné vykonať personálne zmeny, t.j. odvolať ho z funkcie člena bankových rád  oboch bánk a vymenovať namiesto neho nového zástupcu NBS v bankových radách MIB a MBHS. Za Národnú banku Slovenska bola za nového člena bankových rád navrhnutá Ing. Tatiana Mikulenková, zástupkyňa riaditeľa Odboru zahraničných vzťahov NBS.

	V súvislosti s odchodom Juraja Sipka z funkcie riaditeľa Odboru medzinárodných finančných a ekonomických organizácií Ministerstva financií SR, je nevyhnutné vykonať personálne zmeny, t.j. odvolať ho z funkcie člena bankových rád  oboch bánk a vymenovať namiesto neho nového zástupcu MF SR v bankových radách MIB a MBHS. Za Ministerstvo financií SR bola za nového člena bankových rád navrhnutá Mgr. Hana Laudárová, vedúca úradu Ministerstva financií SR.